پنجاب، پاکستان

تصغیر|پنجاب
تصغیر|250px

پنجاب پاکستان کا ایک صوبہ ہے جو آبادی کے لحاظ سے پاکستان کا سب سے بڑا صوبہ ہے۔ پنجاب میں رہنے والے لوگ پنجابی کہلاتے ہیں۔ پنجاب جنوب کی طرف سندھ، مغرب کی طرف خیبرپختونخوا اور بلوچستان، ‎شمال کی طرف کشمیر اور اسلام آباد اور مشرق کی طرف ہندوستانی پنجاب اور راجستھان سے ملتا ہے۔ پنجاب میں بولی جانے والی زبان بھی پنجابی کہلاتی ہے۔ پنجابی کے علاوہ وہاں کردستانی ،بلوچوں اور عربی نژادوں کی کافی تعداد ہے۔ پنجاب کا دار الحکومت لاہور ہے۔ مردم شماری پاکستان 2023ء کے مطابق صوبہ پنجاب کی آبادی بارہ کروڑ چھہتر لاکھ اٹھاسی ہزار نو سو بائیس 127٫688٫922 افراد پر مشتمل ہے۔ پنجاب سب سے بڑا بارہ کروڑ آبادی والا صوبہ ہے۔

پنجاب فارسى زبان كے دو لفظوں پنج بمعنی پانچ(5) اور آب بمعنی پانی سے مل کر بنا ہے۔ 
ان پانچ درياؤں كے نام ہيں:
 دریائے بیاس
 دریائے جہلم
 دریائے چناب
 دریائے راوی
 دریائے ستلج

پنجاب کا صوبائی دار الحکومت لاہور، پاکستان کا ایک ثقافتی، تاریخی اور اقتصادی مرکز ہے جہاں ملک کی سنیما صنعت اور اس کے فیشن کی صنعت ہے۔

 تہوار 
عید الفطر، عید الاضحی، شبِ برات اور عید میلاد النبی پنجاب کے علاوہ پورے پاکستان میں خاص تہوار ہیں اور پورے جوش و خروش سے منائے جاتے ہیں۔ ان تہواروں کے علاوہ رمضان کا پورا مہینہ بھی خاص اہمیت رکھتا ہے۔
مگر بسنت ایک ایسا تہوار ہے جو پنجاب سے منسلک ہے۔ یہ تہوار بہار کے موسم کو خوش آمدید کہنے کا ایک خاص طریقہ ہے۔ جس میں لوگ پتنگ اڑا کر اور پنجاب کے خاص کھانے بن ا کر اور کھا کراس تہوار کو مناتے ہیں۔ مگر بہت سے لوگ بسنت منانے کے خلاف ہیں کیونکہ اس کی وجہ سے کئی معصوم لوگ اپنی قیمتی جانوں سے ہاتھ دھو بیٹھتے ہیں۔

 جغرافیہ 
پنجاب رقبے کے لحاظ سے بلوچستان کے بعد پاکستان کا دوسرا بڑا صوبہ ہے جس کا رقبہ 205,346 مربع کلومیٹر (79,284 مربع میل) ہے۔ یہ پاکستان کے کل رقبے کا 25.8 فیصد ہے۔ صوبہ پنجاب کی سرحد جنوب میں سندھ، جنوب مغرب میں صوبہ بلوچستان، مغرب میں صوبہ خیبر پختونخواہ اور شمال میں اسلام آباد دار الحکومت اور آزاد کشمیر سے ملتی ہے۔ پنجاب کی سرحدیں شمال میں جموں و کشمیر اور مشرق میں بھارتی ریاست پنجاب اور راجستھان سے ملتی ہیں۔

دار الحکومت اور سب سے بڑا شہر لاہور ہے جو پنجاب کے وسیع علاقے کا تاریخی دار الحکومت تھا۔ دیگر اہم شہروں میں فیصل آباد، راولپنڈی، گوجرانوالہ، سرگودھا، ملتان، سیالکوٹ، بہاولپور، گجرات، منڈی بہاؤالدین، شیخوپورہ، جہلم اور ساہیوال شامل ہیں۔ پنجاب کی جغرافیہ میں سب سے خاص بات یہ ہے کہ پاکستان کے پانچوں بڑے دریاؤں کا گھر ہے۔ وہ پانچ دریا یہ ہیں:
 دریائے راوی
 دریائے ستلج
 دریائے چناب
 دریائے بیاس
 دریائے جہلم

اس کے علاوہ اس خطے میں ریگستان بھی موجود ہیں جو پاک بھارت سرحد کے قریب ہیں خاص طور پر بھارتی صوبے راجستھان کے پاس۔ دیگر ریگستانوں میں صحرائے تھل اور صحرائے چولستان شامل ہیں۔
 موسم 
فروری سے پہلے پنجاب میں بہت سردی ہوتی ہے اور پھر اس مہینے سے موسم میں تبدیلی آنا شروع ہو جاتی ہے اور موسم خوشگوار ہونے لگتا ہے۔ مارچ اور اپریل میں بہار کا موسم رہتا ہے اور پھر گرمیاں شروع ہونے لگتی ہیں۔

گرمیوں کا موسم مئی سے شروع ہوتا ہے تو ستمبر کے وسط تک رہتا ہے۔ جون اور جولائی سب سے زیادہ گرم مہینے ہیں۔ سرکاری معلومات کے مطابق پنجاب میں C°46 تک درجہ حرارت ہوتا ہے مگر اخبارات کی معلومات کے مطابق پنجاب میں C°51 تک درجہ حرارت پہنچ جاتا ہے۔ سب سے زیادہ گرمی کا ریکارڈ ملتان میں جون کے مہینے میں قلمبند کیا گیا جب عطارد کا درجہ حرارت C°54 سے بھی آگے بڑھ گیا تھا۔ برسات یا مونسون کا موسم بھی جون سے شروع ہو کر ستمبر تک رہتا ہے۔ ستمبر کے اواخر میں گرمی کا زور ٹوٹ جاتا ہے اور پھر اکتوبر کے بعد پنجاب میں سردی کا موسم شروع ہو جاتا ہے۔ پنجاب کے میدانی علاقوں میں دسمبر اور جنوری میں شدید دھند پڑتی ہے، جس کے باعث ملکی و غیر ملکی آمد و رفت متاثر ہوتی ہے۔

 آبادیات 

 آبادی 
یہ صوبہ پاکستان کی نصف سے زیادہ آبادی کا گھر ہے اور یہ دنیا کا پانچواں سب سے زیادہ آبادی والا ذیلی قومی ادارہ ہے اور چین اور بھارت کے بعد سب سے زیادہ آبادی والا صوبہ ہے۔ پاکستان میں پنجاب میں غربت کی شرح سب سے کم ہے، حالانکہ صوبے کے شمالی اور جنوبی حصوں کے درمیان تقسیم موجود ہے۔ صوبے کے خوش حال شمالی حصے میں واقع ضلع سیالکوٹ میں غربت کی شرح 5.63% ہے، جب کہ غریب ترین جنوبی میں واقع ضلع راجن پور میں غربت کی شرح 60.05% ہے۔

 زبانیں 

پنجاب میں بولی جانے والی بڑی مادری زبان پنجابی ہے، جو ملک میں بولی جانے والی سب سے بڑی زبان کی نمائندگی کرتی ہے۔ پنجابی کو پنجاب کی صوبائی زبان کے طور پر تسلیم کیا جاتا ہے لیکن قومی سطح پر پاکستان کے آئین میں اسے کوئی سرکاری سطح پر تسلیم نہیں کیا جاتا۔ پنجابی سے گہرا تعلق رکھنے والی کئی زبانیں اس خطے میں بولی جاتی ہیں۔ پنجاب کے جنوبی حصے میں اکثریتی زبان سرائیکی ہے جبکہ شمال میں ہندکو اور پوٹھواری لہجہ بولنے والے ہیں۔ پشتو بھی پنجاب کے کچھ حصوں میں بولی جاتی ہے، خاص طور پر اٹک، میانوالی اور راولپنڈی کے اضلاع میں۔

 مذاہب 

+ پنجاب میں مذاہبِ  مذہب  آبادی(1941) فیصد(1941) آبادی(2017) فیصد(2017) اسلام 15px  12,983,576 107,558,164  ہندو 15px 2,376,309 220,024  سکھ 15px 1,527,345 N/A N/A عیسائی 15px 382,669 2,068,233  دیگر  40,458 3,455 کل آبادی 17,310,357 110,012,942
پنجاب (پاکستان) کی آبادی کا تخمینہ 110,012,942 ہے، جس میں 2017ء کی مردم شماری کے مطابق، 107,558,164 یعنی (92%) مسلمان ہیں۔ سب سے بڑی غیر مسلم اقلیت عیسائی ہیں اور ان کی آبادی 2,068,233 یعنی (2.5%) ہے۔ ہندو تقریباً 220,024 افراد ہیں یعنی آبادی کا (0.8%)۔ دیگر اقلیتوں میں سکھ، پارسی اور بہائی شامل ہیں۔

 صوبائی حکومت 
حکومت پنجاب، پاکستان کے وفاقی ڈھانچے میں ایک صوبائی حکومت ہے، جو صوبہ پنجاب کے دار الحکومت لاہور میں واقع ہے۔ وزیر اعلیٰ (سی ایم) کو پنجاب کی صوبائی اسمبلی میں صوبائی حکومت کے سربراہ کے طور پر کام کرنے کے لیے منتخب کرتی ہے۔ موجودہ وزیر اعلیٰ چوہدری پرویز الٰہی ہیں جو 26 جولائی 2022ء کو قومی اسمبلی سے منتخب ہوئے۔ پنجاب کی صوبائی اسمبلی صوبہ پنجاب کے منتخب نمائندوں کی یک ایوانی مقننہ ہے جو پاکستان میں لاہور میں واقع ہے۔ یہ اسمبلی آئین پاکستان کے آرٹیکل 106 کے تحت قائم کی گئی تھی جس کی کل 371 نشستیں تھیں، جن میں سے 66 خواتین کے لیے اور آٹھ غیر مسلموں کے لیے مخصوص تھیں۔

 اضلاع 

+ ضلع رقبہ مربع کلومیٹر آبادی بمطابق 1998ء آبادی کثافت افراد فی مربع کلومیٹر اٹک  6,857  1,274,935  186 اوکاڑہ  4,377  2,232,992  510 بہاولنگر  8,878  2,061,447  232 بہاولپور  24,830  2,433,091  98 بھکر  8,153  1,051,456  129 پاکپتن  2,724  1,286,680  472 ٹوبہ ٹیک سنگھ  3,252  1,621,593  499 جھنگ  8,809  2,834,545  322 جہلم  3,587  936,957  261 چکوال  6,524  1,083,725  166 چنیوٹ  - -  - حافظ آباد  2,367  832,980  352 خانیوال  4,349  2,068,490  476 خوشاب  6,511  905,711  139 ڈیرہ غازی خان  11,922  1,643,118  138 راجن پور  12,319  1,103,618  90 راولپنڈی  5,286  3,363,911  636 رحیم یار خان  11,880  3,141,053  264 ساہیوال  3,201  1,843,194  576 سرگودھا  5,854  2,665,979  455 سیالکوٹ  3,016  2,723,481  903 شیخو پورہ  5,960  3,321,029  557 فیصل آباد  5,856  5,429,547  927 قصور  3,995  2,375,875  595 گجرات  3,192  2,048,008  642 گوجرانوالہ  3,622  3,400,940  939 لاہور  1,772  6,318,745  3,566 لودھراں  2,778  1,171,800  422 لیہ  6,291  1,120,951  178 مظفر گڑھ  8,249  2,635,903  320 ملتان  3,720  3,116,851  838 منڈی بہاؤ الدین  2,673  1,160,552  434 میانوالی  5,840  1,056,620  181 نارووال  2,337  1,265,097  541 ننکانہ صاحب--------- وہاڑی  4,364  2,090,416  479 صوبہ پنجاب 205,345 73,621,290 359

 صوبائی حکومت 
+ Provincial symbols of Punjab (unofficial) صوبائی جانور جنگلی بھیڑ 50px صوبائی پرندہ طاوس( مور) 50px صوبائی درخت Tamarix aphylla 50px صوبائی پھول Datura Metel 50px صوبائی کھیل Kushti 50px

 ایوان عکس 

 مزید دیکھیے 
 فہرست پنجاب کے شہر
 پنجاب پولیس (پاکستان)
 صمصام علی شاہ بخاری
 پبجاب پبلک سروس کمیشن

 بیرونی روابط 

 حکومت پنجاب
 پاکستان کے نقشے

 معلومات پنجاب


 حوالہ جات 


زمرہ:1970ء میں قائم ہونے والے ممالک اور علاقے
زمرہ:پاکستان کے صوبے
زمرہ:پنجابی زبان بولنے والے ممالک اور علاقہ جات
زمرہ:ہریانوی زبان بولنے والے ممالک اور علاقہ جات
زمرہ:چھوٹے پیغام خانوں کا استعمال کرنے والے مضامین
زمرہ:پاکستان میں 1970ء کی تاسیسات
زمرہ:ویکی ڈیٹا سے مطابقت رکھنے والی مختصر تفصیل
زمرہ:ویکی ڈیٹا سے مختلف مختصر وضاحت
زمرہ:پاکستان کی انتظامی تقسیم کے سانچے
زمرہ:1947ء میں قائم ہونے والے ممالک اور علاقے
زمرہ:پنجاب (بھارت)
زمرہ:ایشیا میں 1972ء کی تاسیسات
زمرہ:ویکی منصوبہ پاکستان کے مضامین